Tugpahanan sa Loakan

Ang Tugpahanan sa Loakan (Iningles: Loakan Airport, Inilokano: Pagtayaban ti Loakan, Tinagalog: Paliparan ng Loakan)  mao ang usa ka tugpahanan nga gialagad alang sa mga dapit sa Dakbayan sa Baguio, nahimutang sa lalawigan sa Benguet sa Pilipinas. Ang tugpanan gimatangmatang isip trunkline airport sa Civil Aviation Authority of Philippines.

Mga Kompanyang Panghangin ug mga Padunglan

Sa pagkakaron, walay kompanyang panghangin naggamit sa Tugpahanan sa Loakan, apan ang kining tugpahanan kanhing gigamit sa Philippine Airlines (PAL) sa ika-15 sa Marso, 1941 tali Manila (sa Nielson Field) ug Baguio. Gisuspenso ang mga lupad sa PAL padulog Baguio sa tuig 1998 tungod sa sulirang pinansyal. Gibalik ang pag-alagad sa paglupad padulong Baguio ang  Asian Spirit Airways (nga nahimo na bago isip Zest Airways). Giundang ang paglupad komersyo sa Tugpahanan sa Loakan sukad Hulyo 2008.

Mga Insidente ug mga Aksidente

 Ang Philippine Airlines DC-3 nawala sa paglupad sa tuig 1952.  

 Ang Philippine Airlines Flight 206 usa ka Hawker Siddeley HS-748, padulong Baguio, nahagsa sa mga bakilid sa Bukid Ugo. Dayon ang Philippine Air Force UH-1 nawala samtang nagbuhat sila ug kalihukan sa pagkuha atol sa paghagsa.  

 Ang Philippine Air Force Cessna T-41 nahagsa dayon human sa paglupad sa ika-25 sa Marso, 2005.  Upat ka tripuante patay.  

Sa ika-7 sa Abril 2009, usa ka Bell 412 nga presidential helicopter gipanag-iya sa Philippine Air Force nakasakay 8 ka importanteng batos ni Presidente Gloria Macapagal-Arroyo nahagsa didto sa mga bakilid sa Bukid Pulag sa Tinoc, Ifugao samtang nagpadulong sa  Lagawe, ang kaulohan sa lalawigan sa Ifugao. Tanan mga pasahero ug mga piloto patay. Ang tumong sa pag-adto sa lugar mao ang pag-andam sila sa pagbisita ni Presidente Arroyo sa hiling sa usa ka proyekto sa dalan sa kabukiran. Tungod sa katalagman, wala gipadayon ni Presidente Arroyo ang biyahe.

Tan-awa Usab
Talaan sa mga tugpahanan sa Pilipinas

Mga Gikutlo

Mga sumpay sa gawas
 Ang ginamhan nga balayan sa Dakbayan sa Baguio
 

Loakan